Ταξιάρχης Κόλιας

Ο Ταξιάρχης Κόλιας του Γεωργίου (1951-) είναι καθηγητής του Βίου και Πολιτισμού των Βυζαντινών του Τμήματος Φιλολογίας της Φιλοσοφικής Σχολής του Εθνικού και Καποδιστριακού Πανεπιστημίου Αθηνών (Ε.Κ.Π.Α.) και πρώην διευθυντής του Ινστιτούτου Ιστορικών Ερευνών (Ι.Ι.Ε.) του Εθνικού Ιδρύματος Ερευνών (Ε.Ι.Ε.).

 Γεννήθηκε στη Θεσσαλονίκη. Σπούδασε στη Φιλοσοφική Σχολή του Αριστοτελείου Πανεπιστημίου Θεσσαλονίκης και συνέχισε με μεταπτυχιακές σπουδές Βυζαντινολογίας, Νεοελληνικής Ιστορίας κ΄ Φιλολογίας και Μεσαιωνικής Ιστορίας στο Πανεπιστήμιο της Βιέννης. Εκπόνησε διδακτορική διατριβή υπό την επίβλεψη του καθηγητή Herbert Hunger και είναι διδάκτωρ του Πανεπιστημίου της Βιέννης (1980). Από το 1982 έως το 2001 ανήκε στο Δ.Ε.Π. του Τμήματος Ιστορίας και Αρχαιολογίας του Πανεπιστημίου Ιωαννίνων (από το 1996 στη βαθμίδα του καθηγητή Βυζαντινής Ιστορίας). Το 2001 εξελέγη και διδάσκει ως καθηγητής του Βίου και του Πολιτισμού των Βυζαντινών του Τμήματος Φιλολογίας της Φιλοσοφικής Σχολής του Ε.Κ.Π.Α. Από το 2006 μέχρι το 2011 διετέλεσε διευθυντής του Ινστιτούτου Βυζαντινών Ερευνών (Ι.Β.Ε.) του Ε.Ι.Ε. και από το 2013 μέχρι το 2019 ήταν ο διευθυντής του Ινστιτούτου Ιστορικών Ερευνών του Ε.Ι.Ε. και αντιπρόεδρος του Διοικητικού Συμβουλίου του Ιδρύματος. Με πρωτοβουλία του, το 2007, δημιουργήθηκε, στο Ι.Β.Ε. το πρώτο διεθνώς ηλεκτρονικό επιστημονικό περιοδικό ανοικτής πρόσβασης στις βυζαντινές σπουδές Βυζαντινά Σύμμεικτα / Byzantina Symmeikta. Έχει διατελέσει Γενικός Γραμματέας της Ελληνικής Επιτροπής Σπουδών Νοτιανατολικής Ευρώπης και της Ελληνικής Επιτροπής Βυζαντινών Σπουδών, της οποίας είναι πρόεδρος από το 2012. Από το 2015 είναι αντιπρόεδρος της Διεθνούς Ένωσης Σπουδών Νοτιοανατολικής Ευρώπης. Τα ερευνητικά ενδιαφέροντά του άπτονται κυρίως του βυζαντινού στρατού, του φαινομένου του πολέμου στον Μεσαίωνα, του καθημερινού βίου των Βυζαντινών και της βυζαντινής κοινωνίας γενικότερα. Το βιβλίο του για τα όπλα των Βυζαντινών αποτελεί το κυρίως έργο αναφοράς στη σχετική διεθνή βιβλιογραφία. Είναι εκδότης πολλών επιστημονικών τόμων και έχει οργανώσει ή συμμετάσχει στη διοργάνωση μεγάλου αριθμού επιστημονικών συνεδρίων. Byzantinische Waffen. Ein Beitrag zur byzantinischen Waffenkunde von den Anfängen bis zur lateinischen Eroberung [Byzantina Vindobonensia 17], Verlag der Österreichischen Akademie der Wissenschaften, Βιέννη 1988. (Βουλγαρική έκδοση: Vizantiiski orazia. Prinos kam vizantiiskoto orazeino izkustvo (ot negovoto natsalo / kraia na IV v. – do latinskoto nasestvie / 1204 g.) [Studia Militaria Balcanica 1], Βελίκο Τίρνοβο 2012). Nικηφόρος B΄ Φωκάς (963-969). O στρατηγός αυτοκράτωρ και το μεταρρυθμιστικό του έργο [Ιστορικές Μονογραφίες 12], Αθήνα 1993. Το Επαρχικόν Βιβλίον Λέοντος Στ’ του Σοφού]] (Εισαγωγή, μετάφραση, σχόλια) (σε συνεργασία με τη Μ. Χρόνη [Κείμενα βυζαντινής ιστοριογραφίας], Εκδόσεις Κανάκη, Αθήνα 2010. “Military Aspects of the Conquest of Constantinople by the Crusaders”, στο: Urbs capta: The Fourth Crusade and its Consequences. La IVe croisade et ses conséquences, εκδ. A. Laiou [Réalités byzantines 10], Παρίσι 2005, 123-138. „Das Feuer im byzantinischen Kriegswesen“, στο: Il fuoco nell’alto medioevo [Settimane di Studio della Fondazione Centro Italiano di Studi sull’Alto Medioevo 60], Σπολέτο 2013, 839-855. «Ο άνθρωπος και τα ζώα στο Βυζάντιο», στο: Ζώα και περιβάλλον στο Βυζάντιο (7ος-12ος αι.), εκδ. Η. Αναγνωστάκης – Τ. Γ. Κόλιας – Ευ. Παπαδοπούλου [Ι.Β.Ε./Ε.Ι.Ε. Διεθνή Συμπόσια 21], Αθήνα 2011, σ. 15-22. Τριαντάφυλλος Ε. Σκλαβενίτης (επιμ.), Εθνικό Ίδρυμα Ερευνών, 1958-2008, Ίδρυση - Πορεία – Προοπτικές, Αθήνα 2008 Επίτομο Βιογραφικό Λεξικό, Who’s who, Αθήνα 2001 Εγκυκλοπαίδεια, Πάπυρος, Λαρούς, Μπριτάννικα, 34, Αθήνα 1988